Taun 2004, Tina njajal akting ing "layar lebar". Tina dadi bintang filem komedi kang judhule "Tina Toon &amp; Lenong Bocah". Film garapan Aditya Gumay iki nyritakaké ngenani bocah wadon kang mlarat lan pungkasané dadi sugih amarga nyanyi. Saliyané Tina Toon, filem iki uga diramékaké artis misuwur kaya ta Ingrid Widjanarko, Ria Irawan, Vicky Burky, Alicia Johar, lan Piyu Padi. Sadurungé, tina uga tau main teater musikal dhuwéké Rachel Maryam lan Dian Sastrowardoyo kang judhulé "Bawang Merah dan Bawang Putih". Ing pagelaran iki Tina Toon meranaké dadi iwak louhan ajaib kang lincah megal-megolaké buntuté.